कोलंबिया के बाद इलिनोइस स्टेट यूनिवर्सिटी के छात्रों की हड़ताल की योजना
इलिनोइस स्टेट यूनिवर्सिटी के छात्र कार्यकर्ता हड़ताल के लिए मतदान करने वाले हैं क्योंकि विश्वविद्यालय प्रशासन के साथ बातचीत के बाद कोई परिणाम हासिल नहीं हो सका है। हड़ताल के लिए मतदान 2 अप्रैल को होना निर्धारित है। इस दिन सैकड़ों शोधार्थी छात्र इस हड़ताल को अधिकृत करने का निर्णय लेंगे। न्यूयॉर्क में स्थित कोलंबिया विश्वविद्यालय में 3,000 स्नातक छात्रों के 15 मार्च को अनिश्चितकालीन हड़ताल शुरू करने के एक दिन बाद इस हड़ताल के लिए मतदान की घोषणा की गई।
आईएसयू के छात्रों को सर्विस एम्प्लायज इंटरनेशनल यूनियन (एसईआईयू) के छात्र कार्यकर्ता शाखा ग्रेजुएट वर्कर्स यूनियन (जीडब्ल्यूयू) द्वारा आयोजित किया जाता है जिसने अक्टूबर 2019 में यूनियन की मान्यता हासिल की थी। मान्यता मिलने के बाद से ये यूनियन न्यूनतम आय और अन्य लाभ के लिए प्रशासन से चर्चा करता रहा है। इन लाभों को कई वर्षों से अस्वीकार किया गया है।
छात्र कार्यकर्ता जो बड़ी संख्या में शोधार्थी और पोस्टड 243a ॉक छात्र हैं वे विश्वविद्यालय में शिक्षण और अनुसंधान सहायकों के रूप में भी काम करते हैं उन्हें नौ महीने के लंबे शैक्षणिक वर्ष में 9,441 अमेरिकी डॉलर के रूप में मामूली भुगतान किया जाता है। यह इलिनोइस प्रांत का न्यूनतम वेतन प्रति घंटा 11 अमेरिकी डॉलर से थोड़ा अधिक है और राज्य के अधिकांश विश्वविद्यालयों में दी जा रही वेतन की तुलना में बहुत कम है।
छात्र स्वास्थ्य बीमा कवरेज की मांग कर रहे हैं, अपने वजीफे से प्रशासनिक शुल्क कटौती को समाप्त करने की मांग कर रहे हैं और उन अंतरराष्ट्रीय छात्रों को भी सुरक्षा प्रदान करने की मांग कर रहे हैं जिन्हें औसत छात्र से कई गुना कम लाभ दिया जाता है।
आईएसयू और कोलंबिया में छात्रों के अलावा कम वेतन और खराब कामकाजी परिस्थितियों के खिलाफ कार्रवाई करते हुए देश भर के विभिन्न विश्वविद्यालयों में स्नातक या शोधार्थी छात्रों द्वारा प्रयास तेज किया जा रहा है।
मैरीलैंड विश्वविद्यालय, इंडियाना विश्वविद्यालय, न्यू मैक्सिको विश्वविद्यालय और शिकागो विश्वविद्यालय सहित अन्य विश्वविद्यालयों में छात्र संगठन मजदूरी में वृद्धि, COVID-19 महामारी के बीच सुरक्षित कार्य वातावरण और मौजूदा श्रम कानून के अनुसार औसत कर्मचारियों को दिए जाने वाले अन्य लाभ के लिए लामबंद हो रहे हैं।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva